Foto: Busbestuurder sterf in trompop botsingŉ Busbestuurder is dood en 10 mense is beseer nadat ŉ bus en ŉ minibus-taxi Dinsdagoggend mekaar reg van voor in Johannesburg getref het. Foto: ER24 ŉ Busbestuurder is dood en 10 mense is beseer nadat ŉ bus en ŉ minibus-taxi Dinsdagoggend mekaar reg van voor in Johannesburg getref het. Vanessa Jackson, ŉ woordvoerder van ER24, het gesê die ongeluk het in Regentspark plaasgevind. “Die bestuurder van die bus, ŉ man in sy 40s, is uit die voorruit van die bus geslinger en sy liggaam was etlike meters ver van die bus aangetref. Die bus het teen ŉ advertensiepaal tot stilstand gekom,” het Jackson gesê. Die bestuurder is op die toneel dood verklaar. “Die 10 insittendes in die taxi het wonderbaarlik slegs geringe en matige beserings in die ongeluk opgedoen. Die pasiënte is na nabygeleë hospitale geneem vir verdere behandeling en toetse,” het sy gesê.